***My Lucky Stars*** (originaltittel: *Fuk sing go jiu*) er en hongkongkinesisk actionkomedie fra 1985 regissert av Sammo Hung. Filmen handler om en undercoverpurk i Hongkong som i desperasjon samler sammen fem barndomsvenner i jakten på en korrupt politimann som har flyktet til Tokyo der han lever under beskyttelse av Yakuzaen. Hovedrollene spilles av Jackie Chan, Sammo Hung og Yuen Biao, mens sentrale biroller spilles av Eric Tsang, Richard Ng, Charlie Chin, Stanley Fung, Sibelle Hu og Lam Ching-ying. Filmen inneholder betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale. 

*My Lucky Stars* ble den mest innbringende filmen i Hongkong i 1985. Den innbrakte HK$30 millioner (den første som passerte 30 millioner).

Dette er den andre av i alt syv filmer i Lucky Stars-serien. Den regnes halvveis som en oppfølger til *Winners and Sinners* (1983) og ble etterfulgt av *Twinkle, Twinkle, Lucky Stars* (1985).

Handling
--------

De to Hongkong-politimennene Ricky og Muscle sendes til Tokyo for å finne og arrestere en korrupt politimann og å avdekke forbryterbanden han samarbeider med. Men det hele mislykkes og Ricky blir bli tatt til fange. 

Muscle må returnere til Hongkong med uforrettet sak og i desperasjon oppsøker han fem barndomsvenner i håp om å få dem med seg for å befri Ricky og å sprenge yakuza-gruppen som holder ham fanget. De fem merksnodige barndomsvennene går under kallenavnet Five Lucky Stars og livnærer seg av småkriminalitet. Etter overtalelse og press går de motvillig med på planen og under veiledning av en kvinnelig politietterforsker reiser de fem til Japan.

Deres tilstedeværelse i Tokyo fører imidlertid til en rekke pussige og farlige situasjoner, men til tross for oddsene klarer de til slutt brasene og vender hjem til heder og ære.

Om filmen
---------

Gruppen "Five Lucky Stars" består av omtrent de samme skuespillerne som i *Winners and Sinners*. Bortsett fra John Shum som er erstattet av Eric Tsang. De har også andre rollenavn.

Den ble ikke vist på kino i Norge, men ble utgitt på leievideo av C.P. Entertainment på midten av 1980-tallet.

Rollebesetning
--------------

(utvalg)

* Sammo Hung – "Eric" / "Kidstuff" / "Fastbuck" / "Chi Koo Choi"
* Yuen Biao – "Ricky Fung"
* Jackie Chan – "Muscles"
* Richard Ng – "Sandy" / "Dee"/ "Dai Sang Dei"
* Charlie Chin – "Herb" / "American Ginseng" / "Fa Kei Sam"
* Eric Tsang – "Roundhead" / "Buddha Fruit" / "Lo Hon Gwo"
* Stanley Fung – "Rawhide" / "Rhinohide" / "Sai Ngau Pei"
* Sibelle Hu – Sjefinspektør Barbara Woo / "Swordflower"
* Lam Ching-ying – Korrupt politimann
* Michiko Nishiwaki – japansk kvinnelig kamputøver
* Cho Tat-wah – politioverbetjent Walter Tsao
* Paul Chang – gjengleder
* Dick Wei – gjengmedlem
* Lau Kar-wing – gjengmedlem
* James Tien – tilsynsverge
* Teresa Ha – Ping

Referanser
----------

1. 1 2 3 4 5  ; *Allmovie*; besøksdato: 6. juli 2023.
2. 1 2  HAG (16. mars 2015). «Nye VHSer 17.03.2015». *Norsk VHS* **(engelsk)**. Besøkt 7. juli 2023.
3. ↑  «My Lucky Stars (1985) - Trivia - IMDb» **(engelsk)**. Besøkt 7. juli 2023.
4. ↑  «My Lucky Stars (1985)». *hkmdb.com*. Besøkt 7. juli 2023.

Eksterne lenker
---------------

* (en) *My Lucky Stars* på Internet Movie Database Rediger på Wikidata

* (en) *My Lucky Stars* på Hong Kong Movie Database Rediger på Wikidata

* (no) *My Lucky Stars* hos Filmfront Rediger på Wikidata

* (da) *My Lucky Stars* i Danmark Nationale Filminstitut Rediger på Wikidata

* (en) *My Lucky Stars* på AllMovie Rediger på Wikidata

* (nl) *My Lucky Stars* på MovieMeter Rediger på Wikidata

* (en) *My Lucky Stars* på Rotten Tomatoes Rediger på Wikidata